paragraph_text: Iako ga je ženidba s kraljevnom Klaudijom povezala s hrvatskom vladarskom dinastijom Trpimirovića i ugarskim Arpadovićima, nakon smrti Dmitra Zvonimira te dinastijskih borbi za Hrvatsko kraljevstvo nakon smrti zadnjeg Trpimirovića Stjepana II. Viniha se ne spominje u kontekstu pretendenta na prijestolje. Razlog tome je da u to vrijeme ili više nije bio živ, ili jednostavno nije imao dovoljno utjecaja za aktivno pretendiranje na prijestolje, jer su Hrvati za kralja izabrali Petra Snačića (1093. – 1097.)